 Inkasta oo marka horeba dadka siyaasadda Somaliland lafa-guraa xukuumadda ku dhaliilayeen in ka hor inta aan shir noocan oo kale ah saaxiibada Somaliland lagu soo casuumin marka hore awoodda la saaro siyaasadda Arrimaha Gudaha iyo midaynta shacabka ayaa waxa mar kale shirkii shalay furmay ka dhashay doodo la xidhiidha meeqaamka iyo saamaynta ay dalalkooda iyo dunidaba ku leeyihiin Xubnaha shirkan lagu soo casuumay oo u badan aqoonyahano, bareyaaal jaamacadeed, xubno ka socday hayadaha sama-falka ee dalalka reer Yurub, dhawr xildhibaan oo dalka Jabuuti ka socday iyo xubno saaxiibo dhaw la ah Somaliland balse aanay shirkaasi ka soo qayb galay xubno xilal sare ka haya dawladaha Jaarka, Kuwa dalalka Afrika, Jaamacadda Carabta iyo kuwa caalamkaba waxaanay taasi si weyn hoos ugu dhigaysaa saamayn uu yeelan karo shirkani. 